"Tuld ma tulin viskama maa peale. " Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Nii algas One Way saade.
Saate toob teieni misjoniühendus One Way Mission
meie Helsingi Kaisanieme stuudiost.
Tere tulemast!
Täna jätkab Esa-Pekka Mattila
eelmise nädala õpetust "Elavad kivid".
One Way Pühapäevapidu kell 12.00, Vuorikatu 19, Helsingi
Kodus ka kasvatakse. Me ihume üksteist kividena.
Ei tasu mõelda,
et kogudus oleks täiuslik, kui ma seal üksi oleksin.
Kuid üksindagi võib täiesti sõlmes olla
ning poleks kedagi, kes aitaks või kuulaks.
Mida rohkem meid on, seda enam meid ihutakse.
Tänu Jumalale teiste eest, meie erinevuste eest.
Sõna õhutab meid:
"Rõivastuge siis nagu Jumala valitud pühad ja armastatud ..."
Kas oleme Jumala valitud?
Kas oleme Jumala perspektiivist pühad?
Oleme isegi armastatud.
Meile öeldi:
"Rõivastuge südamliku kaastundega."
Need salmid panevad lausa lendama.
"Rõivastuge sõbralikkusega" (soome tõlge),
pühad, armsad ja valitud.
"Alandlikkusega, tasadusega ja pika meelega,
üksteist taludes ja üksteisele andestades,
kui kellelgi on teise vastu kaebust.
Nii nagu Issand teile on andeks andnud,
nõnda tehke teiegi!"
Paulus teeb kõik puust ette ja punaseks.
Ja kogudus läheb seda elama ja harrastama.
Vahel tekib probleeme ja vigu, kuid me ei loobu sellest tõest,
milles tahame elada nii isiklikult kui koguduses.
Tahame selle poole pürgida.
Ükskõik, kui puudulikud me täna ka poleks,
me liigume edasi ega anna alla.
Ütleksin, et tänapäeval antakse väga kergesti alla.
Räägin noorpaaridele:
Ärge andke oma abieludes kergelt alla.
Meil kõigil juhtub, et armume ja on roosilised tunded,
ning peas oleks kui südamekujulised prillid.
Aasta-paar läheb mööda, saabub hall argipäev
ja arvatakse, et armastus sai otsa.
Kas teate, et see pole veel alanudki?
Inimene oli alles armunud.
Armastus on see,
et teeme oma vabast tahtest tegusid teise heaks.
Ohverdame end.
Kui lapsed narivoodist mõlemale näkku oksendavad,
meilgi on seda juhtunud,
tuleb armastuse käik sisse lükata.
Siin pole lihtsalt ilusaid tundeid: "Oi, milline imeline armastus!"
Armastus on valik, see lähtub Jumalast
ja valatakse Püha Vaimu läbi meie südameisse.
Seepärast on suur viga mõelda,
et armumine ja armastus on üks ja sama asi.
Mõelge, mida armastus tähendas Jeesusele Kristusele.
Ta lasi end risti lüüa. Teda peksti, halvustati, piitsutati,
Tema peale sülitati, Temasse löödi naelad.
Nii sai Ta võidu hingevaenlase üle.
Peame õppima armastama, mitte vaid armumistundeis elama.
Need hajuvad vältimatult kõikjalt.
Isegi koguduse koosolekuil pole alati võimast fiilingut.
See ei tähenda, et Issand poleks oma rahva keskel,
ega seda, et tuleks alla anda ja lõpetada siin käimine,
kuna pole fiilingut ja tundeid.
Seda enam tuleb paluda: Issand, ilmu!
Aita, et mina oleksin valmis koguduse keskel!
Aita, et minu südames poleks mingeid takistusi sinu ilmumisele!
Erista teineteisest tunded ja armastuse valik.
Usun, et peaksime koguduses ka puhkama.
See on puhkepaik.
Siin ei pea pinges olema ega tundma end kui noateral.
Piibel ütleb:
Haljale aasale paneb ta mind lebama, hingamisveele saadab ta mind.
Mõelge, kui kogudus pidevalt seal oleks!
Kosutavat vett,
mis tuleb Jumala rahva keskele Tema helduse allikaist.
"Tema kosutab mu hinge.
Ta juhib mind õiguse rööbastesse oma nime pärast."
Jumala rahva keskel on kosutus. Meid on kutsutud siia hingama.
Me pole orjakari.
Võime tulla väsinuina puhkama ja jõudu koguma,
uuenema ja saama nägemust Jumalast,
saama nägemust ellu.
See on värskenduse koht.
Siis saame ka rõõmustada.
Isegi soome kogudus võib rõõmustada.
Paulus ütleb: "Olge ikka rõõmsad Issandas!"
Mitte üle päeva või palgapäeval, või siis kui tunne on.
"Olge ikka rõõmsad Issandas! Taas ma ütlen: Olge rõõmsad!"
Rõõm tuleb taas Jumalalt.
Siis, kui meenutame, mida Ta on meie heaks teinud
ja kuhu Ta meid viib.
See toob vältimatult rõõmu südamesse.
Ja samas on rõõm sügavam asi, mitte vaid tunne, et tahaks naerda.
Rõõm on sügav teadmine Jumalast.
Pale võib tavaline olla, aga süda lihtsalt rõõmustab.
"Rõõmutsege Issandas ja ilutsege, te õiged!
Ja hõisake kõik, kes olete õiglased südamelt!"
"Sina annad mulle teada elu teeraja; rõõmu on rohkesti su palge ees,
meeldivaid asju on su paremas käes alatiseks."
Luuka evangeeliumis kadus kolm asja,
ja kui need üles leiti, siis rõõmustati.
Loe Luuka 15.
Leiti kadunud lammas ja raha ning rõõmustati.
Poeg naases rännakuilt ja rõõmustati.
Koguduses on palju põhjust rõõmustada.
RK õhtul andis üks sõdur end Leena sõnul "vanaaegselt" Issandale.
Ta tuli usule tänaval, raudteejaamas.
Kui seda kuulsime, siis Jumala rahvas rõõmustas.
Meid on üks rohkem! Veel üks sai päästetud!
Võidetud on üks hing!
Kõike seda võivad teha iseendas surnud kivid,
Jumala koguduses.
Vaatame hetkeks mõtet templist.
Kuningas Saalomoni ajal ehitati tempel
ja Jumal andis täpsed juhtnöörid, kuidas seda teha.
Sealgi oli kive vaja.
Võid lugeda seda kodus 1. Kuningate 6. ptk.
Seal räägitakse, kuidas kivid töödeldi kivimurrus sobivateks
ja ehitusplatsil polnud kuulda vasaraid, kirkasid ega raudriistu.
Siin on meilegi pilt,
et me ei peaks üksteist vihaselt töötlema:
"See on sinus valesti! Ja selle nurga ma löön sul küljest!"
Kogudus tapleb ja ihub üksteist sobivaks.
Jätame selle Issandale.
Tema viib meid kivimurdu ja teeb seda suurt tööd.
Ta ei tõsta meid pjedestaalile ega hakka nikerdama.
See on Jumala arm.
Oleks hirmus, kui mind kõigi mu vigadustega
vabas õhus kuskile lavale pandaks ja Issand hakkaks kõigi nähes tööle.
Laskem Jumalal meis oma tööd teha.
Kui Jumal paneb templis kivid üksteise peale ja kõrvale,
siis pea meeles, et sa pole üksikkivi,
vaid sind on töödeldud kogudusetempli jaoks
ning sul on seal oluline roll ja koht.
Kui kivid paigale asetati, vooderdati kõik seedripuuga,
nii põrand, seinad kui lagi kaeti puuga.
Ja neile nikerdati kaunistused.
Lõpuks polnud kive nähagi.
Ja kõik seedrist nikerdused kaeti puhta kullaga.
Puudki polnud enam näha.
See räägib teatud vaimsetest mõõdetest.
Esiteks - meid pannakse paika.
Puu tähendab ristipuud koguduses.
Vaatame üksteist ja meie vahel on alati rist.
Armusaanud! Andestatud!
See kivi on patud andeks saanud. Selle kivi võlad on makstud.
Jeesus on teda nii palju armastanud, andestanud tema patud,
teinud temast elava kivi ja asetanud oma koguduseihusse.
Siis võin minagi öelda, et ka mina aktsepteerin teda.
Jeesus on aktsepteerinud, minagi aktsepteerin.
Nagu rääkisime. rist kaunistab meid.
Risti lepitus teeb inimelus imesid.
Andestamise ime on võimas. Jeesuse lunastustöö on võimas.
See muudab meid.
Minu tädi Vammalas
kohtus kord ühe inimesega,
kes oli varem uimasteid kasutanud.
Eelmisest kohtumisest oli möödas 10 aastat.
Eeldame, et too sell oli 10 aastat vanemaks saanud.
Mu tädi sõnul oli ta hoopis palju noorem.
Ta oli vahepeal usklikuks saanud
ja kogu tema elu oli muutunud.
Tädi õhutas mind seda teistelegi sugulastele rääkima,
et teisedki teaksid, et vajavad seda Jeesust.
Ütlesin talle: Sinagi vajad Teda. Kõik inimesed vajavad Teda.
Ükskõik, kas pead ennast patuseks või mitte, igaüks vajab Teda.
Ta vastas: Mina Teda ei vaja, aga teised sugulased vajavad.
Kas sina vajad Jeesust ja risti?
Me kõik vajame Teda.
Vajame, et Ta kataks meie külmuse ja kõvaduse.
Et Ta vooderdaks selle ristitööga.
Kogudusehoones toimub võimas ime.
Sinna saabub Jumala pühadus.
Seal, kus rist on omal kohal ja kus sellele toetutakse;
kus Jeesuse veri saab puhastada ja pattu nimetatakse patuks;
kus parandatakse meelt, sinna langeb Jumala pühadus.
Jumal ei õnnista pattu, Ta puhastab meid patust
ja saadab meie keskele oma pühaduse.
Üks leid koguduse suhtes on järgmine.
Koguduse kohta öeldakse ka 'teraapia'.
Kui paljud seda usuvad?
Mõned usuvad.
Kreeka keeles on selline sõna ja see leidub ka Uues Testamendis.
'Terapia' esineb 4 korda ja sellest lähtuv verb 40 korda.
Evangeeliumeis esineb seda 35 korda.
Teraapia tähendab tervenemist ja paranemist.
Tihti, kui Jeesus tervendas haigeid, öeldi, et Ta "terapeeris" neid.
Ta "terapeeris" nad terveks.
Matteuse 24:45 -
"Kes siis on ustav ja arukas sulane,
kelle ta isand on seadnud oma kodakondsete üle
neile parajal ajal elatist andma?" Kus siin esineb sõna 'teraapia'?
Kodakondsed.
Kui sa veel ei teadnud, siis oled praegu tasuta teraapial.
Siin on teraapiaistung,
kus Jeesus Kristus meid tervendada ja parandada tahab.
Ta tahab meid teenida ja puudutada.
See on koguduse ülesanne.
Peaksime lahkuma koguduse koosolekuilt alati tervemaina,
mitte haigemaina,
et meie masendus maha jääks ja me ei saa 100 kg juurde.
Koguduse mõte on,
et Jumala rahvas võiks kogeda siin tervenemist ja paranemist.
Ilm 22:2 ütleb Taevariigi kohta:
"Keset linna tänavat ja mõlemal pool jõge on elupuu,
mis kannab vilja kaksteist korda, andes iga kuu oma vilja,
ning puu lehed annavad tervist (teraapiat) rahvastele."
Kui me siin täiesti terveks ei saa, ära muretse!
Kunagi on meil need puulehed, mis iial ei närtsi,
ja toovad meile tervist igavesti.
Kogudus peaks selle eeskujuks olema.
Sõnal 'terapia' on eri varjundeid.
See tähendab 'ühe inimese teenimist teise poolt',
'tervendamist', 'parandamist', 'kodakondseid'.
Meie oleme seda kõike.
Võime kõik üksteise terapeudid olla.
Mõne aasta eest kohtusin ühe sõbraga.
Ta rääkis oma suurtest raskustest
vabaneda alkoholi- ja ravimisõltuvusest.
Ta arvas, et jääb igavesti nende orjaks.
Ühel päeval tuli üks 5-aastane tüdruk ja joonistas midagi.
Võin joonistada teile sama.
Joonistasin kunagi oma 3-aastasele tütrele printsessi
ja ta puhkes siiralt nutma.
See oli nii kohutav.
Olen 43-aastane, kuid suudan vaid kriipsujukusid teha.
Mind ei tasu kutsuda tööle koguduse graafikuna.
See väike tüdruk oskas joonistada ja joonistas ka printsessi.
Ta viis selle tollele sõbrale, kes sõltuvuste küüsis oli.
Lihtsalt andis joonistuse sõbrale
ja tema alkoholi- ja ravimisõltuvus lõppes tolsamal hetkel.
See murdis ta südame.
"Kas keegi võib mind nii armastada ega karda mind?"
Ta on sellest aastaid tunnistanud ja on siiani vaba.
See oli kui teraapiasessioon.
Väike tüdruk osutas tollele mehele enda teadmata teraapiat.
Ta andis vaid ühe pildi ja kõik.
Ei mingit juttu ega miskit muud.
Sellest piisas tolle inimese haavade tervendamiseks.
Meie tervenemiseks on oluline tõega silmitsi seismine.
Et tuleksime Jumala valgusesse, et Tema valgus meid paljastaks.
Et saaksime inimesteks, kes ise oma tegude eest vastutavad
ega süüdista oma muredes ja probleemides teisi.
Ütleme: Issand, siin ma olen. Need on minu teod.
Aita mind ja halasta mu peale!
See on tee valgusse ja paranemisse.
Vahel tasub mõelda, miks mingi asi solvab,
või milline tõde ajab mind närvi või kedagi teist süüdistama.
Tõde, armu ja armastuse vaimus, vabastab meid.
Jeesus ütles: Tõde teeb teid vabaks.
Jeesus ütles abielurikkujale naisele: Mine ja ära tee enam pattu.
Ma ei tea, mis patt sul on,
milleks sa seda vabastavat sõnumit vajaksid.
Usun, et see sõna Jeesuselt oli tollele naisele vabastav,
mitte ahistav käsk. Sellega kaasnes vabadus.
Mine ja ära tee enam pattu!
Sa ei pea enam selles virelema ja elama.
Mine vabana, ütles Jeesus.
Koguduse kohta ütleb Paulus 1Tim 3:15 -
"Et kui mu tulek siiski viibib, sa teaksid,
milline peab olema eluviis Jumala kojas,
mis on elava Jumala kogudus, tõe sammas ja alustugi."
Meile on usaldatud üsna palju.
Meie Kristuse ülemaailmse kogudusena oleme tõe sammas ja alustugi.
See oli Pauluse definitsioon koguduse kohta:
Tõe sammas ja alustugi.
Kogudus tahab elada tões, uskuda tõde, kuulutada tõde.
Ta ei luba enda keskele valet,
ei levita valet ega akstepteeri valet.
Muidu lakkaks see olemast kogudus piibellikus mõttes.
Peame tõest kinni hoidma. See on meie kutsumus.
Eelkõige kuulutame Jeesust Kristust, kes on tõde.
On palju põhitõdesid, mida täna püütakse lammutada.
Kui me ei räägiks, et Jumal on üks: Isa, Poeg ja Püha Vaim.
Püha Vaim on välja valatud, Jeesus Kristus on risti löödud,
Ta on neitsist sündinud, maailmad loodi Jumala Sõna läbi.
Keegi ütles, et evolutsiooniusk on tänapäeva ohtlikeim usund.
See ründab üsna karmilt 1. Moosese 1. peatükki.
Pole ime, et kurat tahaks purustada meie esmased alustalad.
Kui peegli ees seisad, ütle: Olen Jumala loodu. Ime. Imeline.
Maailmad loodi Jumala Sõna läbi.
Need kuulutavad Jumala au ja suurust, Tema piiritut tarkust,
Tema plaanipärasust.
Kogudus peab sedagi tõde alal hoidma.
Jeesus löödi risti. Ta suri, maeti ja Ta tõusis üles.
Kaljud ei hoidnud Teda tagasi. Ta istub Isa paremal käel.
Ta saabub maailma üle kohut mõistma.
Kristus tuleb kord tagasi Issanda ja Valitsejana.
Need on kõik tõed, mida kogudus peab kuulutama.
Tema Sõna on tõde. See sündis Püha Vaimu mõjul.
Loe tõde!
Söö seda endasse!
Las sel täna oma mõttemaailma pesta!
Üks jutlustaja ütles:
Loe 20 korda rohkem Piiblit kui mingit muud vaimset kirjandust,
rääkimata muust.
Kui seda järgid, loed kõike Piibli perspektiivist,
mitte kõik muu ei kujunda sinu nägemust Piiblist.
Kas mõistad seda suurt vahet?
Jumala seadused ja käsud on endiselt jõus.
Ta on õiglane kohtunik.
Paulus kirjutab Apostlite tegudes:
"Jumal on küll selliseid teadmatuse aegu sallinud,
kuid nüüd käsib ta kõigil inimestel kõigis paigus meelt parandada.
Sest ta on seadnud ühe päeva, mil ta mõistab õiglaselt kohut
kogu ilmamaa üle mehe läbi, kelle ta on määranud,
ja ta on pakkunud kõigile tõestuse sellega,
et on tema üles äratanud surnuist.”
Loen veel paar salmi ja siis palvetame.
"Minule, kõige vähemale kõigi pühade seast, on antud see arm:
kuulutada paganate seas evangeeliumi Kristuse äraarvamatust rikkusest
ja valge ette tuua kõigile, mis on selle saladuse korraldus,
mis on kätketud aegade algusest peale Jumalas, kes kõik on loonud.
Nii saab nüüd Jumala mitmekülgne tarkus teatavaks koguduse kaudu
taevastele valitsustele ja meelevaldadele."
Ingliväedki jälgivad meid.
Peame kogudusena kuulutama Jumala kirkust ja au
ning seda teatavaks tegema.
Taevastele meelevaldadele!
Mina ei mõelnud seda välja, Paulus kirjutas seda.
Meie kutsumus on palju suurem, kui meie silmad maa peal näevad.
Ma ei tea, kui palju seda mõistame,
kuid Jumal ilmutab oma suurust koguduse kaudu tänapäevalgi.
Ärgem mõelgem, et kogudus on siin ja seal nii viletsas seisus.
Öelgem: Issand tule! Muuda meid täna!
Mitte, et saaksime 10 aasta pärast imeliseks koguduseks, vaid Issand,
avame oma südame muutusele täna.
Kui sa ei näinud nädala eest Esa-Pekka Mattila õpetust,
leiad selle meie netilehelt arhiivist
www.onewaymission.fi
ja võid vaadata õpetuse 1. osa.
Aitäh vaatamast! Kohtumiseni nädala pärast!
"Tuld ma tulin viskama maa peale. " Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e-postiaadressil -
toimisto@onewaymission.fi
Tõlge: Monika Jaaguri